section_heading: Paranormalne pojave
paragraph_text: Među najzastpljenije paranormalne pojave spadaju duhovi, izvanzemaljci, neidentificirani leteći objekti i kriptidi. Takve pojave je teško empirijski dokazati, zbog čega ih znanstvena zajednica mahom odbacuje. Problem je i tzv. ljudski faktor, odnosno mogućnost da će čovjek u izvjesnim okolnostima netočno interpretirati događaj kojem je svjedočio. Tako se često događalo da se naizgled neobjašnjivi fenomeni uspješno razriješe racionalnim objašnjenjem (pr. farovi od automobila ili aviona mogu se pričiniti kao NLO). U određenom broju slučajeva, fenomen nije moguće racionalno objasniti pa se navodi kao nepoznat, uz uvjerenje kako se radi o prirodnom fenomenu koji, barem zasad, nema znanstveno objašnjenje.